Ribe Stifts Adresseaviser, 1848-12-19
Da Vi indvilligede i den Bestemmelse af Vaabenstilstands Konventionen af 26. August d. A., at der under Vaabenstilstanden skulde - dog uden Præjudice for Betingelserne ved den endelige Fredslutning - oprettes en Fællesbestyrelse for Hertugdømmerne Slesvig og Holsteen, hvilke ifølge Konventionens Artikel 7, skulle bestyres i Vort Navn, skeete det under den Forudsætning, at de Mænd, til hvem dette Hverv maatte blive overdraget, vilde agte det som ubrødelig Pligt, at holde sig Vaabenstilstandens Jndhold i alle dens Dele efterrettelige, og med det Haab at der saaledes vilde, indtil Forholdenes endelige Afgjørelse, kunne ventes tilveiebragt en taalelig Tilstand, navnlig for det store Flertal af den slesvigske Befolkning, som havde bevaret Troskabseden mod sin Konge ukrænket, og, paa Grund deraf, havde været givet til Priis for den tidligere Oprørsregerings Undertrykkelser. - Denne Forudsætning og dette Haab er ikke gaaet i Opfyldelse. Den nuværende Bestyrelse har tiltraadt sin Virksomhed med at misbruge den i Konventionens 7. Artikel betegnede Myndighed til at stadfæste Love og Anordninger, som ligefrem krænke Vor Landshøiheds Ret; og paa den Jndsigelse, som under 28 Octbr. er bleven nedlagt herimod af de tvende Commissarier, paa Vor Regerings og paa den provisoriske tydske Centralmagts Vegne, har den givet et intetsigende Svar. Den har fortsat denne Virksomhed aldeles paa den af den oprørske Regering tidligere anviste Vei, og mit under den personlige Forfølgelse, rettet imod alt, hvad deri Hertugdømmet Slesvig har bevaret den undersaat lige Troskab, har den, navnlig i det til Nordslesvigerne henvendte Opraab af 29. Novbr., ikke undseer sig ved at paaberaabe sig Vort Navn som bemyndigelse. – Fra det Øjeblik af, da Fællesbestyrelsen har negtet at tage den, af de tvende Kommissarier nedlagte, Protest imod dens egenmægtige og konventionsstridige Handlinger til Følge, har der, fra Vor Regerings Side, ikke kunnet være Tale om at forhandle med samme som lovlig Autoritet. Den danske Kommissær er bleven tilbagekaldt, og den provisoriske tydske Centralmagts Afsending er i en officiel Note af 25. Novbr., som er bleven meddeelt de venskabelige Magter, og hvis Hovedindhold har været bragt til offentlig Kundskab, bleven underrettet om den Stilling, hvori Vor Regering maa finde sig sat til en Bestyrelse, som vedvarende gjør sig skyldig i øiensynlige Brud paa Vaabenstilstands Konventionens væsentligste Bestemmelser. - Men, efterat Fællesbestyrelsen er i det foranførte offentlige Aktstykke gaaet saavidt, at den - i erklæret Fjendtlighed mod Vor Regering - ikke destomindre vil indskyde sig under Kongenavnets Skjold, og paa den lovlige Landsherres Vegne kræver Lydighed imod ulovlige Fordringer, opfylde Vi en Pligt, som Vi skylde i lige Grad Vor kongelige Værdighed og Vort Folk, navnlig Vore tro slesvigske Undersaatter, ved at forvare Os imod den Maade, hvorpaa hine, til Haandhævelse af Ret og Retfærdighed udnævnte, Mænd formaste sig til at misbruge Vort kongelige Navn til at besmykke en retløs Fremfærd imod Vore Undersaatter i Slesvig. – Vi kunne i det nærværende Øjeblik, fornæmmelig med Hensyn til Hertugdømmernes eget Tarv, ikke bestemme Os til at søge Magtens Misbrug, hæmmede og en lovordnet Tingenes Tilstand gjenoprettet, uden af Underhanlingens Vei. Jndtil dette som vi haabe, snart - vil være naaet, maa Vi med dyb Beklagelse udtale, at der i Vore Hertug dommer Slesvig og Holsten ikke findes nogen lovlig, i Landsherrens Navn og efter Vaabenstilstandens Ord og Aand styrende, Øvrighed, som Vore Undersaatter, kunne være pligtige at agte og lyde. Men, forsaavidtsom tvingende Nødvendighed byder at vige for den for Øjeblikket herskende Magts Fordringer, meddele Vi enhver af Vore trofaste Undersaatter det Tilsagn, at en saadan nødtvungen Eftergiven ingen finde af Os skal blive betragtet som Anerkjendelse fra deres Side af Voldsmagtens Retmæssighed, altsaa som Affald fra undersaatlig Pligt og Eed. Medens der fjern og nær skeer Brud paa Tro og Love, har Slesvigs Befolkning, omleiret af Trængsel og Fristelse, givet lysende Exempler paa urokkelig Troskab imod Konge og Fædreland. Denne Troskab har været os trøstende i de mørke Dage, og den skal være os uforglemmelig i de lyse Dage, som, ved den retfærdige Guds Bistand, snart ville oprinde for Os og for Vort trofast befundne Folk. Frederiksborg, d. 15. Decbr. 1818. Frederik R. Moltke